આજની ડિજિટલ દુનિયામાં, ઇન્ટરનેટથી કનેક્ટેડ દુનિયાભરનાં એટીએમ, વીસા-માસ્ટરકાર્ડ-રૂપે જેવાં પેમેન્ટ કાર્ડ નેટવર્ક્સ અને કોર બેન્કિંગથી સંકળાયેલી બેન્કની શાખાઓનું બનેલું આખું બેન્કિંગ તંત્ર દિવસરાત કરોડો-અબજોના ચલણી નાણાંની લેવડદેવડ કરે છે અને આ તંત્રને સલામત રાખવા નિષ્ણાતો સતત મથામણ કરે છે. તેમ છતાં, સાયબર ક્રિમિનલ્સ કેવી રીતે બેન્કની સલામતી વ્યવસ્થા તોડીને લૂંટ ચલાવે છે એ જાણવા માટે, અનેક આંટીઘૂંટી ધરાવતી આ આખી ઘટના કેવી રીતે બની એનું આપણે પગેરું પકડીએ.